**KRITERIJI PRAĆENJA, VREDNOVANJA I OCJENJIVANJA U NASTAVI VJERONAUKA**

Prema Planu i programu katoličkoga školskog vjeronauka u osnovnoj školi navode se sljedeći elementi vrednovanja:

*znanje, stvaralačko izražavanje i kultura međusobnog komuniciranja.*

Što se vrednuje kod svakog elementa?

**Znanje**: usvojenost programskih sadržaja na:

spoznajno - informativnoj razini

doživljajno - iskustvenoj razini

 djelatno - iskustvenoj razini

**Stvaralačko izražavanje**: usmeno izražavanje, pismeno izražavanje, likovno izražavanje ,scensko izražavanje i glazbeno izražavanje .U ocjenu stvaralačkog izražavanja ulazi i redovito donošenje pribora za vjeronauk(udžbenik,radna bilježnica,bilježnica) .

**Kultura međuosobnog komuniciranja**: uključivanje učenika u razne oblike rada, motiviranost na satu, marljivost u izvršavanju postavljenih zadataka,kultura prema svim sudionicima susreta uključuje: finoću, pažnju, poštovanje, iskrenost, slobodu, kreativnost.

Ocjenjivanje vjeronaučnih postignuća vjeroučenika jedan je od redovitih i najvažnijih načina njihova vrednovanja. To je moguće ostvariti:

 a) na kraju nastavne jedinice

 b) na kraju nastavne cjeline

c) na kraju tromjesečja

d) na kraju polugodišta

Ocjenjivanje se na području školskoga vjeronauka može ostvariti na različite načine:

1. općom ocjenom

2. po pojedinim vidovima učenja

3. opisnom ocjenom

4. brojčanom ocjenom

 Brojčano ocjenjivanje je sažetak kvalitativnog-kreativnog vrednovanja ostvarenog po različitim oblicima stvaralačkog izražavanja. Načini vrednovanja mogu se provoditi kroz:

usmenu komunikaciju

vrednovanje stvaralačkog izražavanja

 vrednovanje rada u skupini

 vrednovanje kreativnog pismenog izražavanja

*ELEMENTI I KRITERIJI VREDNOVANJA IZ VJERONAUKA 1. - 8. Razreda*

**ZNANJE** - KRITERIJI VREDNOVANJA OCJENA OPIS

 NEDOVOLJAN -Ni uz pomoć nastavnika učenik ne prepoznaje osnovne sadržaje.

DOVOLJAN- Uz veliku pomoć nastavnika učenik prepoznaje osnovne sadržaje i slabo ih reproducira. DOBAR -Uz nastavnikovu pomoć učenik reproducira i razumije osnovne sadržaje.

VRLO DOBAR -Uz eventualnu malu pomoć nastavnika učenik solidno razumije sadržaje, logički ih povezuje i primjenjuje na nove jednostavnije situacije.

ODLIČAN -Učenik samostalno, sigurno i vješto interpretira i primjenjuje znanja na životne problemske situacije.

**KULTURA MEĐUSOBNOGA KOMUNICIRANJA** - KRITERIJI VREDNOVANJA OCJENA OPIS

 NEDOVOLJAN- Učenik ne pokazuje zanimanje za nastavne sadržaje, ne sudjeluje u nastavi.Učenik često ometa rad, nepristojno i neprimjereno se ponaša i izražava, nedostaje mu odnos poštivanja prema kršćanskim vrijednostima.

 DOVOLJAN -Učenik pokazuje minimalno zanimanje za nastavne sadržaje, površno prati nastavnika. Učenika treba često poticati na pristojnije i primjerenije ponašanje i izražavanje, ponekad se s nepoštivanjem odnosi prema kršćanskim vrijednostima.

DOBAR -Učenik pokazuje prosječno zanimanje za nastavne sadržaje. Učenik povremeno surađuje s drugim učenicima i vjeroučiteljem, potreban mu je povremeni poticaj na pristojnije i primjerenije ponašanje i izražavanje, treba još više razviti odnos poštivanja prema kršćanskim vrijednostima.

 VRLO DOBAR -Učenik aktivno sudjeluje u nastavi. Učenik solidno surađuje s ostalim učenicima i vjeroučiteljicom, pristojno i primjereno se ponaša i izražava, s poštivanjem se odnosi prema kršćanskim vrijednostima.

ODLIČAN -Učenik vrlo aktivno sudjeluje u nastavi, često postavlja pitanja s ciljem pojašnjenja i produbljenja nastavnih sadržaja. Učenik izvrsno surađuje s ostalim učenicima i vjeroučiteljicom, pažljiv i uljudan, uzornim ponašanjem vrlo pozitivno djeluje na ostale učenike, u svim situacijama se s poštivanjem odnosi prema kršćanskim vrijednostima.

**STVARALAČKO IZRAŽAVANJE** - KRITERIJI VREDNOVANJA OCJENA OPIS

 NEDOVOLJAN -Učenik odbija sudjelovati u svakom obliku stvaralačkoga izražavanja, često ne izvršava postavljene zadatke i preuzete obveze, ne uspijeva se izraziti niti uz pomoć i poticaje vjeroučiteljice. Često nema udžbenik i bilježnicu, ne piše školske i domaće uratke, ne donosi dogovorene materijale potrebne za obradu pojedinih tema.

DOVOLJAN -Učenik ne pokazuje interes prema stvaralačkom izražavanju, ali reagira na poticaj vjeroučiteljice, djelomično izvršava postavljene zadatke, uspijeva se izraziti samo uz veliku pomoć vjeroučiteljice. Zapis u bilježnici mu je nepotpun, neredovit je u pisanju školskih i domaćih uradaka,rijetko donosi dogovorene materijale potrebne za obradu pojedinih tema.

 DOBAR- Učenik se trudi u radu i obavljanju postavljenih zadataka, ali mu nedostaje jasnoća u izričaju, slabije uočava bit sadržaja, teže pokazuje i artikulira svoje sposobnosti. Zapis u bilježnici mu je uglavnom cjelovit, površan u pisanju školskih i domaćih uradaka, neredovito donosi dogovorene materijale potrebne za obradu pojedinih tema.

VRLO DOBAR- Učenik rado prihvaća sudjelovanje u različitim oblicima stvaralačkoga izražavanja, uglavnom se izražava gramatički pravilnim i razumljivim rečenicama, solidno se služi religioznim rječnikom, ima solidnu sposobnost komunikacije vjerskih sadržaja i koreliranja naučenoga. Redovit je u pisanju školskih i domaćih uradaka, uglavnom donosi dogovorene materijale potrebne za obradu pojedinih tema.

ODLIČAN- Učenik samostalno, razumljivo i argumentirano obrazlaže svoje mišljenje, rado sudjeluje u različitim oblicima stvaralačkog izražavanja i daje inicijative, ističe se po iscrpnosti, uspješnosti i kreativnosti, drži se zadane teme i uočava bit sadržaja, sposoban je s kršćanskog stajališta kritički propitivati i prosuđivati različite oblike mišljenja i ponašanja. Školske i domaće uratke piše cjelovito, redovito donosi dogovorene materijale potrebne za obradu pojedinih tema, samoinicijativno donosi materijale vezane za pojedine nastavne teme.

Pisane provjere

2 x tijekom školske godine(najavljene).

Usmene provjere

1-2 x tijekom polugodišta,ne traju duže od 10 minuta.

Kriteriji vrednovanja usmene provjere:

Sadržaje s lakoćom i logično povezuje – 5 odličan

Učenik je gotovo u potpunosti usvojio nastavne sadržaje – 4 vrlo dobar

Djelomično primjenjuje usvojene sadržaje,solidno usvojio nastavne sadržaje,odgovara uz pomoć,slabije razumije uzročno-posljedične veze – 3 dobar

Poznaje sadržaje na razini prepoznavanja,potrebna znatna pomoć učitelja,odgovara uz puno potpitanja – dovoljan 2

Nije svladao gradivo,ne razumije,ne prepoznaje osnovne pojmove,odbija odgovarati – nedovoljan 1